 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr.69/26.03.2020**

**privind acordarea în folosință gratuită**  **a imobilului**

**situat în Satu Mare, Piața Anghel Saligny în favoarea**

[**Liceul Teologic Ortodox Nicolae Steinhardt**](http://www.steinhardt.ro/prezentare.php)

Consiliul Local al Municipiului Satu Mare întrunit în ședința ordinară din data de 26.03.2020,

Analizând:

* Solicitarea Liceului Teologic Ortodox Nicolae Steinhardt înregistrată sub nr.15710/19.03.2020
* proiectul de hotărâre înregistrat sub nr. 15824/20.03.2020,
* referatul de aprobare al Primarului municipiului Satu Mare, înregistrat sub nr. 15826/20.03.2020 în calitate de inițiator,
* raportul de specialitate al Serviciului Patrimoniu Concesionări Închirieri înregistrat sub nr. 15838/20.03.2020,
* raportul Serviciului Juridic înregistrat sub nr. 15837/20.03.2020
* avizele comisiilor de specialitate ale Consiliului Local Satu Mare,

Luând în considerare prevederile:

* art. 874 din Codul civil,
* art. 20 alin.(1) din Legea educației naționale nr. 1/2011, cu modificările și completările ulterioare,
* art. 129 alin.(6) lit. b), art. 362 alin. (2) și (3) coroborat cu art. 349 din Codul Administrativ, aprobat prin OUG nr.57/2019,
* Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. (c), alin. (6) lit. b), art. 139 alin. (3) lit.g), art. 196 alin (1) lit. a), din Codul Administrativ, aprobat prin OUG nr.57/2019,

Consiliul Local al Municipiului Satu Mare adoptă următoarea

**HOTĂRÂRE:**

**Art.1 (1)** Se aprobă acordarea dreptului de folosință gratuită, pe o perioadă de 10 ani Liceului Teologic Ortodox Nicolae Steinhardt, asupra imobilului construcție cu

teren aferent, situat în Satu Mare, Piața Anghel Saligny, înscris CF nr.182449 Satu Mare, sub nr. top 182449, având următoarele date de identificare:

* Construcție - centrală termică- suprafața construită desfășurată 404 mp, nr. inventar 104064, valoare de inventar 765,984.00 lei;
* Teren aferent construcției în suprafață de 644 mp, nr. inventar T 1433, valoare de 95,956.00 lei.

(2) Imobilul mai sus identificat va fi reabilitat prin grija instituției beneficiare,

urmând să deservească procesul de învățământ.

**Art. 2.** (1) Predarea primirea imobilului prevăzut la art. 1 alin. (1) se va face pe baza unui proces verbal de predare – primire, în termen de 30 de zile de la data adoptării prezentei hotărâri.

(2) Obligațiile beneficiarului sunt următoarele :

**a.** să preia în folosință imobilul pe bază de proces verbal de predare-primire;

**b**. să asigure folosința imobilului și paza acestuia ca un bun proprietar ;

**c**. să asigure avizele legale de funcționare, pentru activitatea desfășurată;

**d**. să aducă la cunoștință proprietarului orice tulburare produsă de o terță persoană

sau urmare a degradării stării tehnice a imobilului din punctul de vedere al

siguranței în exploatare ;

**e**. orice lucrări de modernizare și consolidare se efectuează în spațiu numai cu

acordul sau avizul prealabil al Consiliului Local al municipiului Satu Mare;

**f**. să permită accesul proprietarului în spațiul încredințat ori de câte ori acest lucru

este necesar pentru a controla bunul încredințat și starea acestuia;

**g.** să achite impozitele și taxele prevăzute de lege, daca este cazul;

**h.** să încheie contracte ferme cu furnizorii de utilități și să respecte obligațiile

asumate prin contracte, iar repararea oricărui prejudiciu pe care îl va cauza

acestora îi revine în exclusivitate beneficiarului;

**i.** să înregistreze și să urmărească consumurile privind utilitățile și să sesizeze

proprietarul în cazul sesizării unor nereguli;

**j**. să răspundă de distrugerea totală sau parțială a bunului încredințat care s-ar

datora culpei sale;

**k**. să răspundă de pagubele pricinuite de incendii, dacă nu va dovedi că incendiul

a provenit din caz fortuit, forță majoră sau defect de construcție;

**l**. să răspundă în nume propriu în litigiile referitoare la dreptul de folosință ;

**m**. la încetarea perioadei de folosință gratuită, să restituie bunul cel puțin în

aceeași stare în care l-a primit conform celor descrise în procesul verbal de

predare-primire încheiat la data predării efective a imobilului, situație ce va fi

consemnată într-un proces verbal;

**n**. să arate în faţa instanţei titularul dreptului de proprietate în litigiile ce au ca

obiect dreptul de proprietate, în caz contrar purtând răspunderea pentru

prejudiciile cauzate ca urmare a neîndeplinirii acestei obligaţii.

**Art.3.** Cu ducerea la îndeplinire a prezentei se încredințează Primarul municipiului Satu Mare prin Serviciul Patrimoniu, Concesionări, Închirieri din cadrul Aparatului de specialitate al Primarului Municipiului Satu Mare.

**Art.4.** Prezenta hotărâre se comunică, prin intermediul secretarului general, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare, Serviciului Patrimoniu, Concesionări, Închirieri şi Liceului Teologic Ortodox Nicolae Steinhardt.

**Președinte de ședință, Contrasemnează**

**Ardelean Octavian Iulian Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit.g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale